text: Ejeren af død hund har meldt sig
  16 november 2011 kl. 09.28
  Det vakte stor opstandelse, da en plastikpose med en død hund blev fundet drivende i en å i Haderslev. Nu har ejeren meldt sig.
  En 39-årig kvinde fra Haderslev har meddelt politiet, at den døde hund, der blev fundet i Møllestrømmen i Haderslev, var hendes.
  Det siger vicepolitikommissær Jørgen Mørk fra Haderslev Politi til jv.dk.
  Familien er gået i opløsning.
  - Og så var hunden lidt tilovers - der var ikke rigtigt plads til den, siger vicepolitikommissær Jørgen Mørk til jv.dk.
  Derfor gav kvinden hunden til nogle kammerater, som skulle aflive den.
  Politiet ved heller præcist, hvordan hunden blev aflivet. Det skal en obduktionsrapport vise.
  